شەفەق نیوز/ سەرچەوەیگ ئەمنی لە پارێزگای دیالە، ئمڕوو یەکشەممە، خەوەردا ک دزەیلیگ پیاویگ وەپلان توکمەیگ لە خوەرهەڵات شار بەعقوبە رانندەی تەکسییگ کوشتن.
سەرچەوەگە ئەرا ئاژانس شەفەق نیوز وت: دزەیلیگ رانندەی تەکسییگ خەڵەتانن، هەنای لە دەورگرد ناحیەی کەنعان گردنەی کرا، ئیجا کوشتنەی و ماشینەگەی دزین.
وتیش: هیزە ئەمنیەیلە کەفتنەسە مینەی تاوانکارەیل، و لێکۆڵینەوە لە رویداوەگە واز کردن، وتەرمەگە بریا پزشک دادوەری.
